b'\n_START_ARTICLE_\nTerminator 2: Dommedag\n_START_SECTION_\nHandling\n_START_PARAGRAPH_\n\xc3\x85ret er 1995 og der er g\xc3\xa5et 11 \xc3\xa5r siden Sarah Connor overlevede et angreb fra den menneskelignende maskine Terminator som kom fra fremtiden. Kort efter fik hun en s\xc3\xb8n ved navn John Connor. John vil i fremtiden lede kampen imod de maskiner der har overtaget jorden efter en alt\xc3\xb8del\xc3\xa6ggende atomkrig. _NEWLINE_Sarah er dog blevet tvangsindlagt p\xc3\xa5 et psykiatrisk hospital og John er blevet anbragt hos en plejefamilie. En ny Terminator er nu p\xc3\xa5 vej for at dr\xc3\xa6be John og Sarah. Denne Terminator er en T-1000 som er lavet af flydende metal og kan \xc3\xa6ndre form. En anden Terminator (en T-800) leder ogs\xc3\xa5 efter John. Ikke for at dr\xc3\xa6be ham, men for at beskytte ham.'